Malayziya sog‘liqni saqlash vazirligi mutaxassislari Kim Chen Namning tanasida va Kuala-Lumpur aeroportida o‘tkazilgan tekshiruvlardan keyin VX ximik moddasi uning o‘limiga sabab bo‘lganini tasdiqladi. Bu haqda Malayziya sog‘liqni saqlash vaziri Subramaniama Satxasivamaga asoslangan holda Assosieyted Press agentligi xabar tarqatdi. Bundan oldinroq Kim Chen Namga asab-falajlovchi ta’sirga ega bo‘lgan kimyoviy qurol VX Nerve Agent qo‘llangan holda suiqasd qilingani haqida xabar berilgandi. KXDR fuqarosiga 13 fevral kuni Kuala-Lumpur aeroportida suiqasd qilindi. Shundan so‘ng Janubiy Koreyadagilar bu KXDR rahbari Kim Chen Inning akasi Kim Chen Nam ekanini e’lon qilishdi va bu qotillik shimollik agentlar tomonidan sodir etilganini ma’lum qilishdi.